24 
atque ocul. Ehrenberg 61 ) re vera ostendebant, illam eorum sen- 
tentiam esse falsam. Attamen minores insulas ope illorum animalium, 
ut cel. Quoy et Gaimard etiam referunt, interdum formatas esse 
vix dubitare possumus. Memoratu dignum est, saxa corallifera maris 
rubri, ut Ehrenberg refert, semper plana ut tabulas (tafelformig), 
saepe taeniaeformia vel in modum serierum locata, parallela prope 
littora extendi; eadem vero in mari Australiae aut magis infundi» 
buliformia aut crateriformia esse contenditur. — Singularis vita in 
omnibus his locis coralliferis animadvertitur, dum quasi parvus ani- 
malium marinorum mundus, tanquam Fauna eorum, domicilium in 
iis posuit. Pisces minores, Crustacea, Vermes, Mollusca et Zoophyta 
variarum formarum illas mirabiles marium sylvas frequentant. 
Perscrutatio Coralliorum autem non solum Zoologis , sed etiam 
Geologis magni momenti est. Multae eorum species, inter quas 
saepe tales sunt, quales peculiaria genera constituunt, tanquam reli- 
quiae antediluvianae reperiuntur. Eaedem in diversis terrae stratis, 
saepe bene adhuc conservatae occurrunt, et multum ad talia terrae 
strata formanda interdum contulerunt. Zoologus his reliquiis fossi- 
libus systema multis speciebus et generibus amplificat, Geologus 
autem iis praesertim utitur, ut et diversa montium strata, et diver- 
sam eorum aetatem accuratius definiat. Species et genera eorum in 
terrae stratis et vetustae et recentioris originis, saepe ingenti copia, 
inveniuntur, ita ut similia saxis coralligeris in iis inclusa sint. Saepe 
tamen etiam singula occurrunt. Saepissime in prioribus et recentio- 
ribus saxorum stratis, quae ex calce constant, reperiuntur, inde ab iis 
quae Uebergangskalk dicuntur usque in cretam, interdum etiam in stratis 
supra cretam calcareis, quae ad ea quarti ordinis , Tertiare Gebirgs- 
Lager dicta, pertinent. Quin etiam species quaedam stratorum ex 
dant les annees 1817 — 20. Zoologie, par Quoy et Gaimard. Par. 1824. 
4. p. 658, sqq. 
61 ) Ueber die Natur und Bildung der Coralleninseln und Corallenbanke im rolhen 
Meere. Berlin. 1834. 4. 
